JohanHeinsen/ENO huggingface dataset:
Aarhuus Stifts-Tidende, 1841-11-22
Fra Algier haves den meget foruroligende Efterretning, at General Bugeaud havde med et Troppekorps foretaget en Expedition til Mascara, men man havde ikke siden hørt det mindste fra ham, saa man befrygter, at der maa være tilstødt ham et Uheld Man troer, at Araberne have afskaaret Communikationen og at de franske Tropper ere blevne indsluttede. Det gaaer nu grusomt til i Spanien, hvor Esparteros Generaler husere, navnligen Zurbano, der engang har været Anfører for en Røverbande. J Alava lod han nylig 7 Gensd' armer skyde, fordi de førte Depescher med sig, hvis Jndhold rimeligviis var dem ubekjendt. J Bilbao lod han ligeledes 9 Nationalgardister skyde paa den blotte Mistanke. En Artillerioberst, der foreholdt ham hans Grusomhed, lod han skyde paa Stedet. J Barcellona havde man arresteret Biskoppen og mange andre anseete Personer af det christineske Parti, alle Forretninger hvilede i Staden, Børsen stod tom, Kjøbmændene vovede sig neppe ud paa Gaden, og al Samfærsel med Skibene paa Rheden var forbudt. Paa andre Steder, gaaer det ikke bedre. General Aymerich, som var Krigsminister under Ferdinand VII, er bleven myrdet af Pøbelen. Jngen er sikker paa sit Liv, hverken af det ene eller det andet Parti. Jmidlertid har Espartero, der har gjort den Erfaring, at han ikke kan stole paa Armeen, besluttet at reducere denne, og i dens Sted organisere Rationalmilitsen i to Afdelinger: de Gifte, der skulle bruges i Garnisonerne, og de Ugifte, der altid skulle holdes mobile. Lykkes denne Plan, vil Spanien altid kunne have en mobil Armee paa 250,000 Md. Regenten har ogsaa i Sinde at ville ufortøvet sammenkalde de Cortes, for at meddele den Opdagelser af største Vigtighed. Man troer ogsaa, at han vil lade sig udraabe som Spaniens Protector.
Aarhuus Stifts-Tidende, 1841-11-22
Den spanske Gesandt i Paris har forelagt Thuillerier=Kabinettet det Spørgsmaal: "Hvad den franske Regjering vilde svare, ifald han i Esparteros Navn forlangte, at Ex-Regentinden Marie Christine skulde bortfjernes fra Paris og Frankrig?" Paa Svaret lod man ikke vente længe, det lød saaledes: "Thuillerier=Kabinettet vil i intet Tilfælde tillade sig nogensomhelst krænkende Forholdsregel mod en Fyrstinde, til hvem det stedse har staaet i et venskabeligt Forhold." Derpaa lod Gesandten atter Regjeringen vide, at Espartero vilde i saa Fald upaatvivlelig befale ham at forlange sit Pas. Men ogsaa denne Trudsel var uden Virkning, thi man lod Gesandten tydeligt mærke, at der intet skulde være til Hinder for hans Afreise. Olozaga afsendte endnu samme Aften en Koureer til Espartero, der, som man mener, meget let kan faae i Sinde, at bemyndige Gesandten til, i bestemte Udtryk enten at forlange Marie Christines Bortfjernelse fra Paris eller begjære sit Pas. Om otte Dage kunde man vente Esparteros Svar.
Aarhuus Stifts-Tidende, 1841-11-22
Det i Brüssel opdagede Complot har havt sine Forbindelser i flere andre belgiske Stæder, og især i Gent, der altid har udmærket sig som Orangismens Arnested. Om Morgenen den 8de Novbr. var der opslaaet Placater, hvori Folket opfordredes til at samle sig paa det saakaldte Fredagstorv, for der at begynde en Kamp med dem, som levede høit medens Folket maatte sulte. Om Efterm. indfandt sig virkelig endeel Pøbelhobe paa Torvet og begyndte, under Husen og Skrigen, at opbrække Brostenene, sønderslaae Gadelygterne, adskillige Vinduesruder, osv. Men pludseligt havde Politiet udviklet en imposant Magt, adspredt den larmende Hob og arresteret 15 Personer. Derved var Roligheden igjen tilveiebragt. Man har hos en af de arresterede Generaler fundet en Correspondence, der skal have givet høistmærkværdige Oplysninger, som Publicum neppe vil erfare, da en meget høi Person vilde compromitteres derved, hvilket Kong Leopold ikke vil tillade. Men det forsikkres, at Leopolds Regjering og Dynasti har ved dette mislykkede Oprør faaet en langt fastere Grundvold. Ved en stor Revue blev nylig hele den kgl. Familie hilset med overordentlig Enthusiasme. Fangerne (blandt hvilke som bekjendt er flere Generaler og høie Officerer) holdes under saa stræng Bevogtning, at selv deres Mad skjæres i smaae Stykker, for at ikke noget Brev skal blive indsmuglet til dem. Complottet var blevet forraadt af General van der Smissens Tjener.
Aarhuus Stifts-Tidende, 1841-11-22
Den blandt de lieflandske Bønder udbrudte Opstand siges nu at være foranlediget ved at Biskoppen i Riga havde indbildt dem, at de kunde faae Guld og grønne Skove ved at gaae over til den græske Religion og vandre til det Jndre af Rusland, hvor der var et frit Land." Biskoppen er bleven afsat og stukket ind i et Kloster, og Bøndernes Overtrædelse til den græske Kirke erklæret for ugyldig.
Aarhuus Stifts-Tidende, 1841-11-22
Mellem Stockholm og Christiania er der i denne Tid en stærk Koureervexling, der formenes at angaae Sundtolden.
Aarhuus Stifts-Tidende, 1841-11-22
Fædrelandet. Kjøbenhavn, den 20de Novbr. Jgaar tiltraadte Hs. K. H. Kronprindsen paa det kgl. Dampskib Æger en Reise paa nogle Dage til Stralsund. Ombord paa Dampskibet befandt sig tillige Dr. Prindsesse Marie Louise af Anhalt Dessau, samt kgl. preussisk Generallieutenant, Commandant i Magdeborg, Prinds Georg af Hessen. (Brig. Td.)
Aarhuus Stifts-Tidende, 1841-11-22
Den yderste Termin for Doms=Afsigelsen i den Lehmannske Sag, nemlig 6 Ugers-Dagen efter dens Optagelse, var udløben idag, Løverdag; men det afgjørende Øieblik er blevet udsat, idet Sagen er bleven reassumeret. Man fortæller i Almindelighed at de voterende Assessorers Vota skulle være høist forskjellige, og de, som ville Straf, gjennemgaae alle Straffegrader. En stor Mængde Mennesker havde indfundet sig i Rettens Forsal, for at høre Dommen. (Md.)Et meget betydeligt Antal Officerer have nu indgivet Ansøgning om Afsked, medens Alle, inden Opdagelsen af den omtalte Skrivfeil, fulgte Fædrelandets" Raad, roligen at oppebie hvad der videre maatte skee, da slettere betingelser end dem, der foresloges til frivillig Antagelse, i intet Tilfælde kunde resikeres. (V. Av.)
Aarhuus Stifts-Tidende, 1841-11-22
Blandt de Officerer, som have indgivet Ansøgning om deres Afsked, nævner Kieler-Correspondent den udmærkede Artilleriofficeer Capt. v. Tscherning.
Aarhuus Stifts-Tidende, 1841-11-22
- Under 18de de, har Hs. Maj. allernaadigst forundt Parykmagermester og Parfume=Fabrikant Alibert her i Staden Jndfødsret. (Dan.)
Aarhuus Stifts-Tidende, 1841-11-22
Under 15de de er forhenv. Præst til Hasle og Ruthsker M. paa Bornholm, Claudius Hellemann, af Khous. Magistrat erklæret umyndig. (B. T.) Den dHrr. Procurator Balth. Christensen, og Student Barfoed ved Hof= og Stadsretten overgaaede Trykkefrihedsdom er nu af Cancelliet befalet indanket for Høiesteret. (B. Td.)
Aarhuus Stifts-Tidende, 1841-11-22
Den Commission som var nedsat til at gjøre Forslag om en hensigtsmæssigere Overbestyrelse af Kirke- og Skolevæsenet, og som nu har endt sine Arbeider, skal være kommet til det Resultat, at de to Autoriteter, Cancelliet og Universitetsdirectionen, skulle sammensmeltes og staae under een fælles Præsident, men forresten udgjøre to af hinanden uafhængige Sectioner, den ene med tre Deputerede og en Directeur for Kirke- og Underviisningsvæsenet, den anden, ligeledes med tre Deputerede, for de egentlige Cancelliesager. (Fl. Bl.)¬
Aarhuus Stifts-Tidende, 1841-11-22
Man vil vide, at flere Huse i Kjøbenhavn, for hvilke man frygtede at de maatte erklære sig fallit, lykkeligen undgaae denne Skjæbne. (Th. Av.)
Aarhuus Stifts-Tidende, 1841-11-22
Det italienske Operaselskab begyndte sine Forestillinger paa Vesterbroes nye Theater i Torsdags med Opera seria "Gemma di Verg, af Donizetti. Udførelsen af denne smukke Musik var over Forventning god. Primadonna assoluta Ml. Forconi havde vel ikke nogen særdeles smuk Stemme, men derimod betydelig Færdighed, og hun er derhos en fortræffelig Skuespillerinde. Tenoristen Hr. Rossi var udmærket, og Baryton og Bas særdeles gode. Alle udmærkede sig ved smukt Forredrag, hvorved især Recitativerne vandt meget. Der herskede den Aften i det af Brædder opførte Theater en siberisk Kulde, saa at det fra denne Side betragtet var forbausende at Sangen kunde gaae saa vel. (Md.)
Aarhuus Stifts-Tidende, 1841-11-22
Chefen for Handelshuset Fiedler & Comp., som forleden gik fallit, Grosserer W. C. Fiedler, blev i Løverdags af Kongens Foged belagt med personlig Arrest. (Md.)¬
Aarhuus Stifts-Tidende, 1841-11-22
- Jgaar Aftes gav Musikforeningen sin første Concert i denne Saison, hvorved Publikum lærte at kjende en vakker Composition, nemlig en Overture, componeret af vor unge Capel-Elev Gade, for hvilken han ifjor vandt den af Selskabet udsatte Priis. (Md.)
Aarhuus Stifts-Tidende, 1841-11-22
Prof. Algreen-Ussing vil i Vinter, ifølge Opfordring fra den polytechniske Læreanstalt, og understøttet af det Reiersenske Fond, holde offentlige Forelæsninger over Næringsfrihed, og derved undergive Laugsvæsenet en omhyggelig og nøiagtig Drøftelse. (Md.,- Der udkommer nu et nyt Blad heri Staden, nemlig Khuus=Tidenden, udgivet af P. Møller. Dets Bestemmelse er at give daglige Lister over de Skibe, der ere passerede Helsingøer, og dem, der ere ankomne hertil, samt over alle hertil ankomne Reisende, med Angivelse af deres Bopæl. Det er et Foretagende som tidligere uden Held har været forsøgt (Md.)
Aarhuus Stifts-Tidende, 1841-11-22
Jfølge Borgerrepræsentanternes offentliggjorte Forhandlinger havde denne Forsamling paa en Forespørgsel fra Magistraten erklæret, at det efter dens Formening ikke vil være fornødent at træffe extraordinaire Foranstaltninger til Khvns Forsyning med Levnetsmidler i den forestaaende Vinter. (Md.) Ang. den mod Orla Lehmann, paa Cancelliets Ordre, atter nylig anlagte Action, for en i Fædrelandet indrykket Bekjendtgjørelse, hedder det i "Dannevirke": "J selve Ordene antage vi det for umuligt, at Cancelliet kan have fundet noget Anstødeligt; det maa være i selve Handlingen, at man vil see en Trods mod Lovene, en Omgaaen af dem, men derom ville vi da vel snart faae nærmere Oplysning.
Aarhuus Stifts-Tidende, 1841-11-22
– J flere Blade har det Rygte circuleret, at der skulde være paatænkt en Oprettelse af tvende Faculteter i det lægevidenskabelige Fag, nemlig et særskilt medicinsk og et særskilt chirurgisk. Det er vel Tilfældet, at en slig mindre heldig Jdee i sin Tid har yttret sig, men det er ligesaa vist, at den strax fra Begyndelsen af er bleven forkastet og nu kan ansees som et nonsens. Skjøndt Forhandlingerne om det chirurgiske Academies Forbindelse med Universitetet endnu ikke gandske ere afsluttede, have vi dog troet foreløbigen at burde bringe Ovenstaaende til det videnskabelige Publikums Kundskab, for at dette ikke skulde lade sig forurolige ved ovennævnte Rygte. (Dan.)¬
Aarhuus Stifts-Tidende, 1841-11-22
– Til Cancelliet er indkommet Forespørgsel om, hvorvidt mosaiske Troesbekiendere kunne vælges til Medlemmer af Sogneforstanderskaberne og Amtsraadene. J Anledning heraf har Collegiet under 9de Nov. svaret, at der ifølge Anordningen 13de Aug. d. A. Jntet er til Hinder for, at Bekjendere af den mosaiske Tro vælges til Medlemmer saavel af Sogneforstanderskaberne som af Amtsraadene, men at de dog ikke kunne deeltage i Forhandlingerne om Skolevæsenets Anliggender, hvilket allerede er hjemlet i Forordningen af 29de Juli 1814 § 37. (C. T.)¬
Aarhuus Stifts-Tidende, 1841-11-22
- Under 18de d. M. er det allernaadigst tilladt, at residerende Capellan ved St. Mortens Kirke i Randers og Præst ved Hospitalet sammesteds, N. C. Kruse, efter hans derom gjorte Tilbud, fremdeles indtil 14de April 1846, som pastor vicarius, vedbliver Bestyrelsen, af Gimming og Lem Sognekald, saaledes at han i denne Tid selv antager og lønner en ordineret Medhielper, der kan assistere ham, især i Prædikembedet, og at han i samme Tid indbetaler alle Sognekaldets Jndtægter til Stiftsøvrigheden over Aarhuus Stift, til Udsættelse blandt Stiftets offentlige Midler, til Fordeel for det til Anskaffelsen af en Præstegaard for Gimming og Lem Sognekald opsamlede Fond. (CT.)
Aarhuus Stifts-Tidende, 1841-11-22
Den omtalte godartede Tungekræft og Klove syge, der først yttrede sig i Nidløse og Tersløse Byer i Sorøe Amt, men her dog standsede i sin Udbredelse, og senere viste sig paa Rongstedlund, hvor omtrent 100 Creaturer skulde have været angrebne af samme, samt i Helsingøer, har nu efter Forlydende ogsaa yttret sig hos enkelte Brændeviinsbrænderes Køer heri Staden, samt skal tillige i disse Dage have angrebet nogle Creaturer i Gladsaxe Sogn. (Dan.)J det nye Lystspil Richard Savage, eller de to Kroner, have to af det kgl. Theaters yngre Skuespillere, dHrr. Hansen jun. og Gundersen, faaet Leilighed til at vise deres Talent og gjort megen Lykke. Det var saagodt som deres Debut, thi hidtil havde de ikke havt nogen Rolle af Betydenhed. Og Jngen havde vel formodet en saadan Dygtighed af Hr. Hansen, som den han lagde for Dagen i Stykkets Hovedrolle, og vi ere overbeviste om, at nu da hans Talent engang er kommet til Gjennembrud, vil det let og hurtigt udvikle sig til større Præstationer. Ogsaa Hr. Gundersen overraskede os særdeles ved sin frie og lette Holdning, sin Livlighed &c.
Aarhuus Stifts-Tidende, 1841-11-22
Det er overflødigt at bemærke, at begge de unge Skuespillere vandt stort bifald. (Dan.)– Man ymter her om at der skal nedsættes en Commission, der skal afgive Betænkning angaaende en almindelig Værnepligts Jndførelse. - Pladsmajoren ved Khvns Fæstning, Wilhelm v. Cathala, er i Mandags ved Døden afgaaet. Denne Post ventes ligesaalidet som de øvrige for Øieblikket ledig værende Militairposter besat for til Nytaar. - Forleden Aften væltede en Kareth ned af Volden, men mærkelig nok kom hverken Mennesker eller Heste til Skade. Blandt de i Vognen værende, befandt sig ogsaa Hr. Mag. Lindberg, der skulde til en saakaldet hellig Forsamling, hvilke afholdes paa en af de paa Volden liggende Møller. – En ung Pige, af en agtet Familie, er i disse Dage bleven vanvittig. J Stads graven er en Dame fundet druknet. (V. Av.)¬
Aarhuus Stifts-Tidende, 1841-11-22
J Torsdags døde, kun lidet over 60 Aar gammel, Oberstlieutn. og Commandeur for det i Citadellet garnisonerende Jydske Jægercorps, C. von Thalbitzer. (Md.)
Aarhuus Stifts-Tidende, 1841-11-22
Fyen. Herfra erfares med sidste Post en heel Deel Ulykker. Fra Assens seilede i Fredags to unge Mennester, den Ene Søn af Strandmøller, Hansens Enke, den Anden eneste Søn af en Mad. Nielsen i Jylland og i Besøg hos sin Onle Translateur Tørslew i Assens, Begge omtrent 20 Aar gamle, i Forening med en Matros ud for at skyde paa Beltet. Da Baaden er fundet med Kjølen i Veiret, formodes at den er kantret ved Skydningen. - Ved Svendborg ere ogsaa tre Mennesker komne ulykkeligt af Dage. Den ene var Boelsmand Rasmus Christensen af Guldtved, der fandtes liggende død paa Trunnerup Mark, og en Gaade er det, hvorledes han er kommen af Dage, da han var munter og glad om Aftenen iforveien. Den Anden er Huusmand Hans Christensen af Qværndrup, der fandtes død paa Landeveien; han er omkommen i det haarde Veir Søndagen den 14de ds. Den Tredie er en Pige af Gjerslev, der har født et levende Barn i Dølgsmaal og kastet samme i en Brønd. - J Wissenberg Sogn har Huusmand Lars Odenseholm i Slagsmaal og efter en Spiir i den Grad mishandlet Smed Niels Nielsen, at denne var død den paafølgende Dag. - J disse Dage har en til Markederne omreisende jydsk Pottehandler i Trekort, i en ikke langt fra Odense beliggende Kro, bortspillet Heste, Vogn, Potter og Penge, og var nu tilfods kommet til Odense, at klage sin Nød for Herredsfog (Fyenske Av.)
Aarhuus Stifts-Tidende, 1841-11-22
Flensborg, den 18de Novbr. Bankdirecteur Bang har ved sin Nærværelse her kjøbt "Borgerforeningens hidtilværende Klubgaard for 14000 Rd. Cour. til den i Plan værende Filialbank. J Omegnen af Haksted (V. for Flensborg) skal i denne Tid have viist sig en glubende Ulv og allerede have sønderrevet halvandethundrede Faar. Der er nu anordnet en almindelig Jagt paa dette Udyr; Udfaldet vil vise, om samme ikke er en ærbar Slagterhund. (Flensb. 3.)
Aarhuus Stifts-Tidende, 1841-11-22
Skibs=Efterretninger. Ved Bornholm er atter i disse Dage skeet flere Strandinger. Den 10de ds. indstrandede paa Hvidodde en stor engelsk Brig, hjemmehørende i Sunderland, kommende sidst fra Khvn., bestemt til Memel. En Nexøe Jagt har paa Reisen fra Khvn. mistet Ankere a. og man vil have lagttaget andre Skibes Forliis. En Brig og en Galease skulle staae ved Falsterboe.
Aarhuus Stifts-Tidende, 1841-11-22
Handels=Efterretninger. Til London ankom for noget siden en Brig fra Taganrog med en Ladning af 4000 Tdr. Raps. Denne var under Reisen bleven heed, og da Skibet løb ind i Dokken, kom det pludseligt i Brand. Man fik øieblikkelig losset, men en Deel af Ladningen var fordærvet, og det Jndre af Skibet samt Masterne under Dækket saa forkullede, som om de havde udholdt Virkningen af en stærk Flamme. Skaden anslaaes til 5000 Pd. St.
Aarhuus Stifts-Tidende, 1841-11-22
Hamborg, 16 Rovbr. De flaue Beretninger fra England have ogsaa hos os svækket Kjøbelysten for næsten alle Kornarter. (H. T.)
Aarhuus Stifts-Tidende, 1841-11-22
Khuus. Børs-Cours den 19de November. Hamborg 2 M. - a vista 198. Species 200 12 s. 4 PC. kgl. Obl. 99 ½ a 100. Nat. Bk. Obl. (4 Febr. 1820) 4 PC. uopsigelige Rigsbank=Obl. 104 1/2 a 105.
Aarhuus Stifts-Tidende, 1841-11-22
Nationalbank=Actier – a Fallitter. Isenkræmmer Julius Jordening i Kjøbenhavn. Skibsclareringshuset Ahmann & Comp. i Helsingøer.
Aarhuus Stifts-Tidende, 1841-11-22
Befordringer og Afgang. Under 11te de er Cand. theol. C. Thomsen allern, beskikket til Sognepræst for Skivholme og Skoubye M. i Aarhuus Stift; Sognepræsten for Høirup M. paa Als, C. Schwensen, udnævnt til Consistorialraad. Under 18de er personel Capellan J. Corydon allern, beskikket til Sognepræst for N. Gjording, Vemb og Buur M. i Ribe Stift, og Cand. theol. J. Bondesen til pers. Capellan hos Sognepræsten i Sorøe, Dr. theol. M. Sommer. Under s.D. har Hs. M. i Naade entlediget Curator ved Vaisenhuset, Justitsraad Lind, fra bemeldte hans Curatel, og i hans Sted beskikket Directeur ved Nationalbanken, C. Haagen, til Curator hed Vaisenhuset. Ligeledes har Hs. M. under f. D. i Naade og med Pension entlediget Bogholderen i Khuus. Raadstues 3die Secretariat, Secretair P. Vogt. Den 13de de er Procurator Hansen, anerkjendt som kgl. hannoveransk Viceconsul i Frederikshavn. Ledige Præstekalds Jndt. Sognekaldet i Kjøbstaden Ærøeskjøbing: Høitidsoffer 160 Rbd. Accidenter 160 Rbd. Præsterettighed 340 Rbd. Tiende af Byen 56 Rbd. Huusleiehjelp 27 Rbd. Af nogle Gaarde i Rise 7 Tdr. 6 Skpr. Byg. Præsteg. Jorder udgjør 9 Tdr. 3 Skpr. Land. Fri Græsning haves til 5 Høvder. Tillige er Præsten overladt 6 Skpr. Land. Ved St. Hansdag faaer han et Maal Mælk af hver KoePræsteg, indløses m. 800 Rbd. Enkepension 64 Rbd. Embedsskat 40 Rbd.
Aarhuus Stifts-Tidende, 1841-11-22
Dødsfald. Oberstlieutn. v. Thalbitzer, R. af D. og Dannebrogsmand, Pladsmajor v. Cathala, R. af D. og Dannebrogsmand (50 Aar gl.), Cand. juris Copiist Emil Fanøe, Nicoline Paludan, Grosserer Ellermann Gjæstgiver Kulander, Hattemager Storck, Maltværkscontrolleur Agri, Skpr. Bützow, Saltmester Petersen, Alle i Khvn. Pastor Boss, Sognepræst i Asnæs (62 Aar). Enkefrue Kammerherreinde Thygia Jocumine von Her nen f. Bülow (efter halvandet Aars ubeskrivelige Lidelser) i Odense. Betty Tetens (25 Aar) i Tønning. Oberst, v. Seyer i Glückstadt. Overkrigscommissair P. Hertel (43 Aar), Tolder paa Samsøe.
Aarhuus Stifts-Tidende, 1841-11-22
Copulerede. J Horsens 5te Novbr.: Dreiermester Langberg og Jfr. Johanne Pødenphanth. Snedkermester H. Monberg og Jfr. Anna Broust. Aarhuus. Idag Middags blev Hs. K. H. Prinds Frederik Ferdinands høie Fødselsdag feiret her i det af Høistsammes Gemalinde Hs. K. H. Prindsesse Caroline stiftede Asyl for smaae fattige Børn, der tracteredes af Jnspectricerne med et Middagsmaaltid.
Aarhuus Stifts-Tidende, 1841-11-22
Reisende. Med Dampsk. fra Kallundborg til Aarhuus: Majorerne v. Juel og Flindt, Lieutn. Wrisberg, Apotheker Rellemann, Pianist Nathan, Candidaterne C. og T. Bernth, Studios. Strunk, Skibsclarerer Petersen, Forpagter Hoft, Exam. juris Momme, Forvalter Qvistgaard, Proprietair Gleerup, dHrr. Gleerup og Andersen, Kjøbmændene Mertz og Leerberg, Fuldmægtig Nors, Hr. Neergaard, Maler Schou, Landmand Meinecke, Forvalter Kastrup, Fabr. Jepsen, Handelsbet. Hald, Jomfru Bache, Bager Meyer. (Pastor Hansteen til Samsøe.)¬
Aarhuus Stifts-Tidende, 1841-11-22
Med Dampskibet fra Aarhuus til Kallundborg: Kammerjunker, Capt. v. Hegermann-Lindencrone, Frøkenerne S. og M. Moltke, Bankassistent Fabricius, Lieutn. v. Krey, Jfr. L. Friis, Handelsagent Werliin, Student Schack, Contoirist Leinfelder, Apotheker Arnzen, Kbm. A. Bendix, Propr. Sachmann, Fuldm. Bohn, Kom. P. Sabroe, Mr. Michelsen, Stolemager Dick.
Aarhuus Stifts-Tidende, 1841-11-22
Forlangt Jndrykkelse. Hr. Skuespildirecteur Müller anmodes om, før Selstabets Afreise herfra Byen at lade opføre Skuespillet "Don Juan af Østerrig, da dette Stykke tidligere, ved d'Hrr. Prinzlaus, Langes og Wimmers fortrinlige Udførelse af Hovedrollerne, er blevet anseet for en af Selskabets allerheldigste Præstationer. Tillige ønsker des den unge Piges Rolle i dette Stykke udført af Madame Sichlau-Bloch. Flere.
Aarhuus Stifts-Tidende, 1841-11-22
Bekjendtgjørelser. Tirsdagen den 23de Novbr. opføres: Ludvig den Ellevte. Tragvedie i 5 Acter af Casimir Delavige, oversat af C. Borgaard. J. Willer.
Aarhuus Stifts-Tidende, 1841-11-22
Den Person, som i Dag har tilstillet mig et Brev uden Navns Underskrift, anmodes herved om personligen at melde sig hos mig, da han og Enhver som maatte have noget at betroe mig, sigtende til det almene Vel, kan være forvisset om min Taushed, hvor denne forlanges. Aarhuus Politikammer, den 17de Novbr. 1841. Fleischer.
Aarhuus Stifts-Tidende, 1841-11-22
J Overeensstemmelse med Forordningen af 27de September 1799 dens 20de § bringes herved til offentlig Kundskab, at i en mod forhenværende Redacteur af Bladet Kjøbenhavnsposten, Ludvig Christopher Grune, for Overtrædelse af Anordningerne om Trykkefriheden, anlagt Justitssag, i hvilken inden den Kongelige LandsOver- samt Hof= og Stadsret den 15de Juni 1841 saaledes er kjendt for Ret: Tiltalte, den forhenværende Redacteur af Bladet Kjøbenhavnsposten", L. C. Grune, bør til Kjøbenhavns Fattigvæsens Hovedkasse bøde 100 Rbd. Sølv, samt være den ved Forordningen af 27de September 1799 20 fastsatte Censur undergiven i 1 Aar. Saa betaler han og alle af Actionen lovligt flydende Omkostninger, hvorunder i Salarium til Actor, Secretair og Procurator Stahlfest, 15 28, og til Defensor, Procurator Klein, 10 28, begge Dele Sølv. Den idømte Mulct at udredes inden 15 Dage efter denne Doms lovlige Forkyndelse, og iøvrigt at efterkommes under Adfærd efter Loven."
Aarhuus Stifts-Tidende, 1841-11-22
Trykt i Aarhuus Stiftsbogtrykkerie. blev Fredagen den 12te November f. A. inden Høiesteret afsagt saadan Dom: Tiltalte bør bøde 200 a Sølv til Kjøbenhavns Fattigvæsens Hovedkasse, samt være den i Forordningen af 27de Septbr. 1799, 20 fastsatte Censur undergiven i 2 Aar. J Henseende til Actionens Omkostninger bør Landsover- samt Hof= og Stads=Rettens=Dom ved Magt at stande. J Salarium til Etatsraad Salicath for Høiesteret betaler Tiltalte 30 20 Sølv. Høiesterets Justitscontoir, den 12te Novbr. 1841. Hammerich.
Aarhuus Stifts-Tidende, 1841-11-22
Jfølge Anmodning fra Directionen i Brandassurance Foreningen for rørlige Eiendele i Nørre-Jylland, indvarsles herved d'Hrr. Medlemmer af Foreningen i Skanderborg Amt til Møde i Skanderborg, hos Gjæstgiver Callundan, Tirsdagen den 30te d. M., Formiddag Kl. 11, for overeensstemmende med Lovens § 16 og 17, at afgive Stemme til Valget af en tredie Repræsentant, for bemeldte Amt. Hanstedgaard, den 13de November 1831. N. K. Norup.
Aarhuus Stifts-Tidende, 1841-11-22
Mandagen den 29de dennes bliver ved Auction, som afholdes paa Raadstuepladsen og i Byfogedgaarden i Sæbye, bortsolgt circa 104 Tylter Fyrre=Brædder, 18 Tylter Lægter og 21 Stkr. Pommerske Bielker, Alt lost af Havet inddrevet paa Sæbye Kjøbstads Forstrand.